《岁暮将南旋先寄子戌》
明代·李达

道怤未闻一宿觉，红日青山照寥廓。子戌亦昧徐班侯，大医王曾施大药。

饶益众生僧俗同，缁耶素耶从所乐。山水淑气钟其人，吾邑迭见奇才作。

自处要须第一流，辞章岂足为君学。众角虽多足一麟，鸷鸟累百亚一鹗。

病癖曾荒十数年，闭门朋辈谢蒲博。众口讥嘲掩耳走，食贫渐欲羹藜藿。

远游此日笑羁羸，归去岁寒仍寂寞。谁知佳句法如何，径须过江共杯杓。

眼前炯诫我前车，况我文章调牛铎。酒阑有兴即游山，西堂之外环丘壑。

作者简介：明凤阳定远人。永乐初以都指挥使镇守洮州，七年率兵攻西宁。进都督佥事。在镇四十年，为各族军民所畏服。正统中致仕。